„S-a întâmplat în urmă cu puţin timp în zona Bisericii Sfântul Gheorghe, din Sectorul 3. O zonă aglomerată, este adevărat, dar unde sunt şi mai multe parcări cu plată, pentru cei care au treabă pe aici. Totuşi, pentru şoferul acestei maşini a fost mai simplu să parcheze în drumul tramvaiului. Nu, nu este o glumă: stă mărturie coada de tramvaie care s-a format, pentru ca nu se putea trece”, a scris, pe Facebook, primarul Sectorului 3, Robert Negoiţă.

Potrivit reprezentanţilor RATB, tramvaiele au fost blocate timp de o oră.

„Colegii de la Poliţia Locală Sector 3, împreună cu cei de la Brigada Rutieră, au intervenit pentru a elibera spaţiul şi a permite tramvaielor să îşi reia circulaţia. Şi pentru că blocarea unui mijloc RATB constituie infracţiune, şoferul riscă şi dosar penal”, a mai scris Negoiţă.